Man in koma ná armdruk-kompetisie hand uitruk | Maroela Media
Man in koma ná armdruk-kompetisie hand uitruk
'n Man wat gemoedere wou kalmeer tydens 'n hewige armdruk-kompetisie by 'n kroeg in Nieu-Seeland, is in 'n koma nadat 'n bierbeker hom getref het, berig stuff.co.nza.
Die polisie sê twee personeellede van twee maatskappye het Vrydagaand by verskillende kroeë gekuier voordat hulle na die Still Working-kroeg in Chartwell, Hamilton is. Die mans het besluit om 'n armdruk-kompetisie te hou nadat hulle gestry het.
"'n 55-jarige sake-eienaar wou die gemoedere kalmeer, maar iemand het 'n glas bierbeker na hom toe gegooi en hy is agter teen sy kop getref," het speurder sers. Mark Greene gesê.
Die man is na Waikato-hospitaal geneem nadat hy sy bewussyn verloor het. Hy moes 'n operasie ondergaan om die drukking op sy brein te verlig en hy word tans met medisyne onder verdowing gehou. Hy is steeds in 'n baie ernstige toestand.
'n 23-jarige man sal binnekort in die Hamilton-streekshof verskyn op aanklag van roekelose minagting.